NATJEČAJ ZA SVEUČILIŠNI DIPLOMSKI STUDIJ PSYCHOLOGY

Prijave: 15. rujna – 24. rujna 2025.

Objava privremene rang liste: 30. rujna 2025. Žalbeni rok 24 sata od objave privremene rang liste. Objava popisa pristupnika koji ostvaruju pravo upisa 1. listopada 2025.

UVJETI UPISA

Na natječaj za upis sveučilišnog diplomskog studija Psychology mogu se prijaviti pristupnici koji su završili sveučilišni prijediplomski studij psihologije i ostvarili najmanje 180 ECTS bodova.

PRIJAVE

Prijave za upis zaprimat će se od 15. do 24. rujna 2025. od 9 do 12 sati u Službi za poslove

studenata i polaznika Fakulteta.

Uz prijavu za upis, svi pristupnici dužni su priložiti sljedeće dokumente:

- prijavni obrazac (objavljen na mrežnoj stranici Fakulteta),

- izvornik diplome/potvrde o prethodno završenom odgovarajućem sveučilišnom prijediplomskom studiju,

- ovjereni prijepis ocjena s brojem ostvarenih ECTS bodova ili izvornik/ ovjereni preslik dopunske isprave o završenom sveučilišnom prijediplomskom studiju

- nastavni plan i program studija (prilažu samo pristupnici koji sveučilišni prijediplomski studij nisu završili na Filozofskom fakultetu u Splitu),

- rješenje o priznavanju inozemne obrazovne kvalifikacije u svrhu nastavka studiranja na studijskim programima Filozofskog fakulteta u Splitu (samo za pristupnike s inozemnom obrazovnom kvalifikacijom). Zahtjev za priznavanje inozemne obrazovne kvalifikacije predaje se Sveučilištu u Splitu, Ruđera Boškovića 31, Split (Detaljne upute: <https://www.ffst.unist.hr/odsjeci/psihologija/psihologija-upisi>).

- potvrdu o položenom ispitu iz engleskog jezika na B2 razini (prihvaćaju se sljedeće potvrde: kopija diplome za kandidate koji su u RH ili inozemstvu završili srednju školu ili (prije)diplomski studij na engleskom jeziku; potvrda škole stranih jezika izdana na memorandumu škole s potpisom i pečatom; verificirani međunarodni certifikati Cambridge, TOEFL, IELTS, PTE Academic) – prilažu samo pristupnici koji sveučilišni prijediplomski studij nisu završili na Filozofskom fakultetu u Splitu.

- dokaz o uplati troškova razredbenog postupka u iznosu od 15,00 EUR na IBAN Fakulteta:

HR5124070001100571320, s modelom HR00 i pozivom na broj: 43005-9–OIB pristupnika i navođenje svrhe doznake: “za troškove razredbenog postupka“. Strani državljani ukoliko nemaju OIB, u poziv na broj trebaju staviti šifru bez OIB-a.

RAZREDBENI POSTUPAK

Svi pristupnici za upis rangiraju se prema ostvarenim bodovima u razredbenom postupku. Razredbeni postupak zasniva se na vrednovanju uspjeha postignutog na sveučilišnom prijediplomskom studiju koji se određuje prema ukupnoj prosječnoj ocjeni tijekom studiranja. Pravo na upis stječu pristupnici prema redoslijedu na rang-listi do popunjavanja upisne kvote. Pristupnik koji je ostvario pravo upisa, a nije se upisao u utvrđenom roku, gubi pravo upisa.

UPISI

Upis pristupnika na sveučilišni diplomski studij Psychology provodit će se 2. i 3. listopada 2025. od 9 do 12 sati u Službi za poslove studenata Fakulteta.

Dokumenti koje su pristupnici dužni osobno priložiti za upis:

- upisni obrazac, matični list i privolu;

- rodni list (u izvorniku) ili elektronički zapis državnih matica koji je izdan putem servisa e-Građani), datum izdavanja neograničen;

- jednu osobnu fotografiju u boji (3,5 cm x 4,5 cm);

- presliku važeće osobne iskaznice (ne treba je ovjeravati) uz predočenje izvornika (originala), a ako pristupnik nema važeću osobnu iskaznicu, treba priložiti potvrdu o prebivalištu;

- dokaz o uplati troškova školarine u iznosu od 6.000,00 eura na IBAN Fakulteta:

HR5124070001100571320, s pozivom na broj: HR00 43005-0-OIB studenta i navođenje svrhe doznake: “za troškove školarine“.

VAŽNA NAPOMENA: Iznosi svih naknada i troškova upisa kao i ostale dodatne obavijesti bit će na vrijeme oglašene na mrežnim stranicama Filozofskog fakulteta u Splitu (<http://www.ffst.unist.hr>). Obavijesti objavljene na mrežnim stranicama Filozofskog fakulteta u Splitu sastavni su dijelovi ovog natječaja.

INFORMACIJE

Dodatne informacije o studijima, razredbenom postupku te upisima, pristupnici mogu dobiti i u Službi za poslove studenata i polaznika.